**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

**Яуап: текст**

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.* ***Уның*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Бындағы*** *эшләүселәрҙең күҙәтеүе аҫтында бөтә йәнлектәр һәм* ***хайуандар*** *йәшәй. Ғалимдар* ***унда*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр.* ***1****)****Өфө – Башҡортостандың баш ҡалаһы.*** *Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

**Яуап: Публицистик стиль**

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш-****иптәш,тистер****, ҡолау-****йығылыу****, яратыу-****һөйөү, ғашиҡ****, ваҡыт-****миҙгел,осор****, матур-****сибәр, гүзәл****, сабый-****бала,бәпес****. (Доминанта һыҙылғандары)*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара-****икеһе бер иш***

*Душа нараспашку-****эсендәге тышында***

*Глаза на мокром месте-****иларға ғына тора***

*Сыграть в ящик-****донъя куйыу***

*Кот наплакал-****бик аҙ***

*Бить баклуши-****ел кыуыу***

*Пристал как банный лист-****һағыҙаҡ кеүек ябышыу,теңкәгә тейеү***

*Водить за нос-****алдытып йөрөү***

*Выеденного яйца не стоит-****һуҡыр бер тиндә тормау,бик арҙан***

*На душе кошки скребут-* ***эс бошоу; йөрәкте өйкәп******тороу***

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан-* ***бушҡа йөрөү****, борсаҡ сәсә -****алдашы****у, тирмәне шәп тарта -****шәп ашау****, теш ҡайрау-****асыу тотыу****, ҡойороҡ болғау-* ***юҡҡа******сығыу****, мамай заманында-****бик оҙаҡ****, дөйә ҡойроғо ергә еткәс-* ***тиҙ түгел****.*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

***Бо-рон-ғо (асыҡ),а-рыҫ-лан (ябык), ет-меш (ябык), мө-хәб-бәт (ябыҡ), ҡур-ҡаҡ(ябыҡ), ал-маш-сы (асыҡ).***

1. ***Ҡара диңгеҙ*** *һүҙенең яһалышын аңлатып яҙырға?*

***Яуап: Теҙмә һүҙ.***

1. ***Юлдаш, ҡурайсы һүҙҙәренең ялғау төрөн билдәләгеҙ?***

**Яуап: Һүҙ яһаусы ялғауҙар**

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

***Яуап: Ижтимағи һәм шәхси тормошта бергә эшләү,йәшәү, батырлыҡ, ижад яғынан төркемләүҙе белдергән коллектив күплек формаһы ҡулланылған.***

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

***Яуап*: Илдәр, һыуҙар-күплек һандағы исем төп килештә күлдәк-берлек һандағы исем төп килештә**

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

***Яуап:* Сифат**

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

**Яуап.**

**Код, ток һүҙҙәрендә о хәрефе бөтә килештә лә һаҡлана фото һүҙендә икенсе о хәрефе төп килештә генә һаҡлана.**

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

*Яуап :* ***уға-зат; ул (уға)***

***һәр-билдәләү;***

***ошо-күрһәтеү***

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

***Яуап: Бойроҡ һөйкәлеше; 2 зат; берлектә; барлыҡта.***

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

**Яуап: Өндәү һөйләм**

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

**Яуап: Башкортостаным, Бүздәгем ( тултырыусы,төп килеш), һауаһының (аныҡлаусы,эйәлек килеш), минең әсәйем (эйә,эйәлек килеш),илкәйемдең, үҙебеҙҙең (аныҡлаусы,эйәлек килеш),һеҙҙең (аныҡлаусы,эйәлек килеш)**

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

***Яуап: лексик -грамматик омонимдар***

1. Антоним, синоним, омоним һүҙлектәре ниндәй төркөмгә ҡарай?

**Яуап: Лингвистик һүҙлектәрҙә**